28/11/2020

**סיכום לישיבת ועדת תפעול מס' #6**

הישיבה התקיימה בתאריך 25/11/2020 בצורה מקוונת.

זמן התחלה: 18:00 זמן סיום: 20:00

**לידיעת:** כלל הסטודנטים

**יוזם הישיבה:** יו"ר ועדת תפעול – דין בגדדי.

**נוכחים**

חברי הוועדה: דין בגדדי, רון גלעד, יובל דר, יטיב יחיאל.

הנהלת האגודה: סיו"ר האגודה – אלן הדווט

חבר ועדת ביקורת: לירן גורפינקל

**חסרים**

יניב שמיס, אל עד כהן.

**מוזמנים נוספים:**

**עיקרי הישיבה**

1. עדכוני יו"ר ועדה ועדכוני סיו"ר.
2. דיון בנושא סטודיו פוזיטיב.
3. דיון בנושא משרד השיווק.
4. סיכום פעילות הועדה ולקחים להמשך.

**דיונים**

|  |  |  |
| --- | --- | --- |
| **הנושא: עדכוני סיו"ר יו"ר ועדה** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * עדכון על תכנית הסיוע הכלכלית לסטודנטים שאושרה על ידי הממשלה. * עדכון על הנושאים הקרבים שיעול במליאה האחרונה. * עדכון על מצב ההיערכות לבחירות למועצה – התנהלות הקמפיין, מספר הנרשמים נכון לרגע זה והיערכות למערכת ההצבעות המקוונות. יו"ר הועד הביעה את דאגתו לגבי מספר המתמודדים הנמוך נכון לאותו רגע למועצה. חברי הוועדה נתבקשו להירתם ולעזור בפרסום הבחירות לפעילות המועצה במחלקות השונות. בנוסף, הועלת השאלה לגבי מצב בו יש פחות מתמודדים ממקומות במועצה – מה קורה כאשר יש פחות מ33 מתמודדים. על כך נאמר שצריך להיקבע רף מינימום של חברי מועצה ומתי תישקל האופציה לבחירות חוזרות במידה והרף נמוך מדי בשביל לקיים מועצה תקינה. * סיו"ר האגודה עדכנה לגבי התנהלות מול הזכיין קופמדיה. ברחבי הקמפוס האונ' החליטה לא לגבות דמי שכירות מעסקים אשר לא פתחו עקב הקורונה. נאמר כי מתווה דומה יוחל על הקופימדיה מול האגודה וכי במידה וכאשר העסק יפתח, יילקחו אחוזי רווח מסוימים במקום דמי שכר קבועים. זאת במטרה לסייע לעסקים המקומיים. הובהר שכל שינוי כזה יעשה בצורה מוסדרת ובירוקרטית בשיתוף היועץ המשפטי לאגודה. * סיו"ר האגודה עדכנה ששני יועצי השיווק הנוכחיים נמצאים בהליכי שימוע על המשך העסקתם, זאת מכיוון שצפי ההכנסות מהמשרד נמוך משמעותית מכפי שנקבע בתוכניות העבודה – מה שאם ימשיך להתנהל בתצורתו הנוכחית יגרום לגירעון של המשרד. בנוסף, מנהלת המשרד הגישה מכתב התפטרות עקב סיבות אישיות – מה שיוביל ככל הנראה לפתיחת מכרז לתפקיד בזמן הקרוב. * סיו"ר האגודה עדכנה לגבי מנהלת סטודיו פוזיטיב החדשה שנבחרה והאתגרים הבאים בשינוי צורת ההפעלה של המשרד במטרה לייצר פעילות טובה יותר לסטודנטים בתקופת הקורונה. | | |

|  |  |  |
| --- | --- | --- |
| **הנושא: דיון בנושא סטודיו פוזיטיב** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * במסגרת בדיון הועלה הפער שכרגע המשרד עצמו גרעוני ואינו מספיק לכסות את ההוצאות. על כן, נדרשת תכנית לשינוי מתווה הפעילות שלו בכדי להרחיב את קהל הסטודנטים ולאפשר מתן מגוון פעילות שישמשו את הסטודנטים. זאת במטרה להגביר את האטרקטיביות של המשרד ולייצר דרכי פעולה חדשניות מותאמות למציאות הקורונה. * הועלה על ידי חברי הועדה שהמטרה המרכזית של האגודה היא אינה רווח אלא רווחת הסטודנטים ועל כן יש לפעול ככל הניתן להרחבת הפעילויות לסטודנטים. על כך הסכימה הסיו"ר וציינה גם שבנוסף למטרה העיקרית של הסטודיו – אימונים, ישנה כוונה להתרחב לתחום הwellness ובריאות הגוף והנפש. בנוסף, ציינה כי אתגר משמעותי נוסף הוא העובדה שכרגע הסטודיו נתפס כמציע פעילויות לנשים בלבד. גם כאן ישנה כוונה להרחיב את סוג הפעילות בכדי לפנות לקהלים נוספים. * הסיו"ר תמשיך לעדכן את הועדה בנושא ותציג בהמשך את תכניות העבודה החדשות למשרד, שכן הן נקבעו כאשר המשרד היה תחת מדור תרבות. אחת המטרות העיקריות של מנהלת הסטודיו החדשה היא לייצר תכנית פעולה חדשה ומותאמת לכל אותם תחומים. | | |

|  |  |  |
| --- | --- | --- |
| **הנושא: דיון בנושא משרד השיווק** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * אחד הפערים הגדולים ביתר כרגע במשרד השיווק הוא היכולת לעבוד מול עסקים מקומיים. זאת מכיוון שעקב הקורונה הם ספגו מכה אנושה ואינם יכולים לממן פרסום או שת"פ עם האגודה. על כן, נוצרה מטרה חדשה למשרד השיווק והיא להשיג כמה שיותר הטבות לסטודנטים דרך שיתוף פעולה עם העסקים המקומיים. * פער נוסף הוא חברת החסויות איתה עובדת האגודה. במשך שנים התהוותה התפיסה שכל שיתוף פעולה ארצי יכול להתקיים רק דרך החברה מטעמי ריכוזיות הענף. כיום, על פי הסיו"ר נראה שאין כך הדבר ועומדת בפני האגודה האופציה לנתק את הקשרים עם החברה ולפנות לדרך חדשה. * אתגר נוסף של המשרד הוא המיתוג שלו. שכן, וכך טענו גם חברי הועדה, המטרה שלו אינה רק "להכניס כסף לעמותה" אלא לייצר שיתופי פעולה עם עסקים מקומיים וארציים במטרה להיטיב עם הסטודנטים. לכן, השלב הראשון הוא לשנות את שם המשרד, הייעוד שלו והצואה שבה נבחנת יעילות המשרד. * לסיכום הוסכם על ידי כל חברי הפורום שמשרד השיווק דרוש לשינוי משמעותי, שינוי אותו תציג בהמשך סיו"ר האגודה לוועדת ותפעול ויחד עם הוועדה יפעלו לשיפורו של המשרד. | | |

|  |  |  |
| --- | --- | --- |
| **הנושא: סיכום פעילות הועדה ולקחים להמשך** | נכח חבר ועדת ביקורת במהלך הדיון: | נושא חסוי: |
| **תוכן הדיון:**  לסיכום, עברה הועדה על ההחלטות השונות שקיבלה במהלך השנה, התנהלות האגודה בתקופת הקורונה ופעילות המשרדים השונים.  **שיפור:**   * יש להעלות את הערך של חבר מועצה אל מול עובדי האגודה ולהגביר את השיתוף עם המועצה * יש צורך בעדכונים שוטפים של הסיו"ר את הועדה לגבי אתגרים שונים ואירועים שעולים בתדירות גבוהה יותר מאשר רק בהתכנסות הועדה * יש צורך רב בנוכחות של חברי המועצה במשרדי האגודה כדי שיוכלו לקחת חלק משמעותי יותר בעשייה של האגודה. * הועלה פער בוועדות אחרות שבהן דעת מיעוט לא קיבלה יחס מספיק, על כן יש להמשיך ולפעול לכך שמנהל הדיון בכל פורום יתן מקום לדעות שונות משלו. * בתהליך כתיבת הצעות החלטה שונות יש לערב בצורה מלאה את ההנהלה, שכן הם אחראים על ביצוע ההחלטות. * יש להבהיר לחברי מועצה את סמכות השאילתה ואת החובה של עובד הנהלה לענות אליה במסגרת פרק הזמן המוקצב לכך על פי התקנון. * במידה ומתקיימים דיונים בנושא משרדי הסיו"ר, בנוסף לסיור יש להביא את בעלי התפקידים הרלוונטיים לועדה כדי שיוכלו לקחת חלק בתהליך קבלת ההחלטות. * בכניסתה של הועדה, יש לבצע ערב היכרות בין הועדה למדורים הרלוונטיים בשביל להנעים את השיח ולאפשר עבודה ושיתוף פעולה טוב יותר להמשך.   **שימור:**   * נגישות וזמינות של הסיו"ר ויו"ר הועדה לחברי הועדה. * סביבת עבודה נעימה ונוחה במסגרת הועדה אשר אפשרה שיח פתוח וקבלת החלטות איכותית. | | |

בברכה,

דין בגדדי

יו"ר ועדת תפעול